Diari Oficial de la Generalitat Valenciana


Sumari del DOGV 6389, del 03-11-2010 (2010/11078)

RESOLUCIÓ de 4 d'octubre de 2010, de la Conselleria d'Educació, per la qual es nomena Isabel García Izquierdo com a membre del Ple del Consell Valencià d'Universitats i Formació Superior.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11083


Data del document
:   04-10-2010

Organisme emissor
:   Conselleria d'Educació

Tipus de document
:   Resolució

RESOLUCIÓ de 4 d'octubre de 2010, de la Conselleria d'Educació, per la qual es nomena Isabel García Izquierdo com a membre del Ple del Consell Valencià d'Universitats i Formació Superior. [2010/11970]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e) que el ple del Consell estarà integrat, entre altres vocals, per un representant de cada Consell de Govern de les universitats públiques, designat de la manera en què prevegen els seus respectius estatuts.   
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
El Consell de Govern de la Universitat Jaume I de Castelló, en la sessió número 1 del dia 22 de juliol, ha nomenant Isabel García Izquierdo, en substitució de Germán Orón Moratal, com a membre del Consell de Govern de la Universitat Jaume I de Castelló en el Consell Valencià d'Universitats i Formació Superior.  
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat i Estudis Superiors de data 4 d'octubre de 2010, resolc:  
Primer  
Nomenar Isabel García Izquierdo com a vocal del Ple del Consell Valencià d'Universitats i de Formació Superior en representació del Consell de Govern de la Universitat Jaume I de Castelló, en substitució de Germán Orón Moratal.  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat del membre que ha cessat.  
Tercer  
La present resolució tindrà efecte des del mateix dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació :  
a) El recurs de reposició ha d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 4 d'octubre de 2010.- El conseller d'Educació: Alejandro Font de Mora Turón.